CELEX: 32015R2438
Language: mt
Date: 2015-10-12 00:00:00
Title: Regolament Delegat tal-Kummissjoni (UE) 2015/2438 tat-12 ta' Ottubru 2015 li jistabbilixxi pjan tar-rimi għal ċertu sajd demersali fl-ilmijiet tal-Majjistral

23.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 336/29
            
         REGOLAMENT DELEGAT TAL-KUMMISSJONI (UE) 2015/2438
   tat-12 ta' Ottubru 2015
   li jistabbilixxi pjan tar-rimi għal ċertu sajd demersali fl-ilmijiet tal-Majjistral
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (1), u b'mod partikolari l-Artikoli 15(6) u 18(1) u (3) tiegħu,
   Billi:
   
               (1)
            
            
               Ir-Regolament (UE) Nru 1380/2013 jimmira li progressivament jiġi eliminat ir-rimi fis-sajd kollu tal-Unjoni permezz tal-introduzzjoni ta' obbligu ta' ħatt l-art għall-qabdiet ta' speċijiet li huma soġġetti għal-limiti tal-qabda.
            
         
               (2)
            
            
               L-Artikolu 15(6) tar-Regolament (UE) Nru 1380/2013 jagħti s-setgħa lill-Kummissjoni li tadotta pjanijiet tar-rimi permezz ta' atti delegati għal perjodu ta' mhux iktar minn tliet snin abbażi ta' rakkomandazzjonijiet konġunti żviluppati mill-Istati Membri b'konsultazzjoni mal-Kunsilli Konsultattivi rilevanti.
            
         
               (3)
            
            
               Il-Belġju, l-Irlanda, Spanja, Franza, in-Netherlands u r-Renju Unit għandhom interess dirett fil-ġestjoni tas-sajd fl-ilmijiet tal-Majjistral. Dawk l-Istati Membri ssottomettew rakkomandazzjoni konġunta lill-Kummissjoni wara konsultazzjoni mal-Kunsill Konsultattiv tal-Ilmijiet tal-Majjistral. Inkisbet kontribuzzjoni xjentifika mill-korpi xjentifiċi rilevanti u ġiet eżaminata minn STECF (il-Kumitat Xjentifiku, Tekniku u Ekonomiku għas-Sajd). Il-miżuri inklużi fir-rakkomandazzjoni konġunta jikkonformaw mal-Artikolu 15(6) tar-Regolament (UE) Nru 1380/2013 u għalhekk, f'konformità mal-Artikolu 18(3) ta' dak ir-Regolament, għandhom jiġu inklużi f'dan ir-Regolament.
            
         
               (4)
            
            
               Fir-rigward tal-ilmijiet tal-Majjistral, f'konformità mal-Artikolu 15(1)(c) tar-Regolament (UE) Nru 1380/2013, l-obbligu ta' ħatt l-art għandu japplika għall-ispeċijiet li jiddefinixxu s-sajd li huma soġġetti għal limiti tal-qabda mill-1 ta' Jannar 2016 l-aktar tard. F'konformità mar-rakkomandazzjoni konġunta, il-pjan tar-rimi għandu jkopri sajd li jiddefinixxi s-sajd imħallat ħafna tal-bakkaljaw, il-merluzz tal-linja sewda, il-merlangu u l-pollakkju iswed, is-sajd tal-iskampu (Nephrops), is-sajd tal-lingwata komuni u l-barbun tat-tbajja', u s-sajd tal-merluzz mill-1 ta' Jannar 2016.
            
         
               (5)
            
            
               Ir-rakkomandazzjoni konġunta ssuġġeriet li tiġi applikata eżenzjoni għall-obbligu ta' ħatt l-art għall-iskampu maqbud bin-nases, xbieki jew nases tal-gambli fid-diviżjoni ICES VIa u s-subżona VII, għaliex l-evidenza xjentifika turi rati għoljin ta' sopravivenza, filwaqt li jitqisu l-karatteristiċi tal-irkaptu, tal-prassi tas-sajd u tal-ekosistema. STECF ikkonkluda li l-eżenzjoni kienet ġustifikata. Għalhekk, l-eżenzjoni konċernata għandha tiġi inkluża f'dan ir-Regolament.
            
         
               (6)
            
            
               Ir-rakkomandazzjoni konġunta tinkludi seba' eżenzjonijiet de minimis mill-obbligu ta' ħatt l-art għal ċertu sajd u sa ċerti livelli. L-evidenza fornuta mill-Istati Membri ġiet riveduta minn STECF, li b'mod ġenerali kkonkluda li r-rakkomandazzjoni konġunta kienet tinkludi argumenti raġunati li se jkun diffiċli jinkisbu iktar żidiet fis-selettività u/jew fir-rigward tal-kostijiet sproporzjonati fil-ġestjoni ta' qabdiet mhux mixtieqa, appoġġati f'xi każijiet minn valutazzjoni kwalitattiva tal-kostijiet. Fid-dawl ta' hawn fuq u fin-nuqqas ta' informazzjoni xjentifika differenti, huwa xieraq li jkunu stabbiliti l-eżenzjonijiet de minimis f'konformità mal-livell ta' perċentwal propost fir-rakkomandazzjoni konġunta u f'livelli li ma jaqbżux dawk permessi skont l-Artikolu 15(1) tar-Regolament (UE) Nru 1380/2013.
            
         
               (7)
            
            
               L-eżenzjoni de minimis għal-lingwata komuni, sa massimu ta' 3 % mill-2016 sal-2018 tat-total tal-qabdiet annwali ta' din l-ispeċi minn bastimenti li jużaw xbieki tal-parit u tal-għażel biex jaqbdu l-lingwata komuni fid-diviżjonijiet ICES VIId, VIIe, VIIf u VIIg, hija bbażata fuq il-fatt li huwa diffiċli ħafna li jinkisbu ż-żidiet fis-selettività. STECF ikkonkluda li l-eżenzjoni hija definita sew u għalhekk, l-eżenzjoni konċernata għandha tiġi inkluża f'dan ir-Regolament.
            
         
               (8)
            
            
               L-eżenzjoni de minimis għall-merlangu, sa massimu ta' 7 % mill-2016 sal-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti li jużaw it-tkarkir tal-qiegħ ta' inqas minn 100 mm biex jaqbdu l-merlangu fid-diviżjonijiet ICES VIId u VIIe, hija bbażata fuq il-fatt li huwa diffiċli ħafna li jinkisbu ż-żidiet fis-selettività. STECF ikkonkluda li ngħatat biżżejjed evidenza biex jappoġġa l-eżenzjoni, iżda għandha tinġieb iktar informazzjoni biex jiġi evalwat il-volum de minimis. Għalhekk, din l-eżenzjoni tista' tiġi inkluża fir-Regolament biss b'dispożizzjoni li titlob lill-Istati Membri konċernati jissottomettu iktar dejta lill-Kummissjoni biex tippermetti lil STECF jivvaluta kompletament il-livell tar-rimi preżenti meta mqabbel mal-volum de minimis mitlub.
            
         
               (9)
            
            
               L-eżenzjoni de minimis għall-merlangu, sa massimu ta' 7 % mill-2016 sal-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti li jużaw it-tkarkir tal-qiegħ ta' inqas minn 100 mm biex jaqbdu l-merlangu fid-diviżjonijiet ICES VIIb — VIIj, hija bbażata fuq il-fatt li huwa diffiċli ħafna li jinkisbu ż-żidiet fis-selettività. STECF ikkonkluda li ngħatat biżżejjed evidenza biex jappoġġa l-eżenzjoni, iżda għandha tinġieb iktar informazzjoni biex jiġi evalwat il-volum de minimis. STECF innota wkoll li qed isiru iktar studji dwar is-selettività. Għalhekk, din l-eżenzjoni hija inkluża fir-Regolament, b'dispożizzjoni li titlob lill-Istati Membri konċernati jissottomettu iktar dejta lill-Kummissjoni biex tippermetti lil STECF jivvaluta kompletament il-livell tar-rimi preżenti fis-sajd konċernat.
            
         
               (10)
            
            
               L-eżenzjoni de minimis għall-merlangu, sa massimu ta' 7 % fl-2016 u l-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti li jużaw it-tkarkir tal-qiegħ ta' inqas minn 100 mm biex jaqbdu l-merlangu fid-diviżjonijiet ICES VII (bl-esklużjoni ta' VIIa, VIId u VIIe), hija bbażata fuq il-fatt li huwa diffiċli ħafna li jinkisbu ż-żidiet fis-selettività. STECF innota li l-bażi għal din l-eżenzjoni għandha wisq ftit informazzjoni kwantifikata dwar is-selettività. STECF ikkonkluda li għandha tinġieb iktar informazzjoni biex tiġi evalwata din l-eżenzjoni de minimis. Għalhekk, din l-eżenzjoni tista' tiġi inkluża fir-Regolament biss b'dispożizzjoni li titlob lill-Istati Membri konċernati jissottomettu iktar dejta lill-Kummissjoni biex tippermetti lil STECF jivvaluta aħjar l-informazzjoni li tappoġġa din l-eżenzjoni.
            
         
               (11)
            
            
               L-eżenzjoni de minimis għall-iskampu, sa massimu ta' 7 % fl-2016 u l-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti bl-obbligu ta' ħatt l-art l-iskampu fis-subżona ICES VII, hija bbażata fuq il-fatt li huwa diffiċli ħafna li jinkisbu ż-żidiet fis-selettività. STECF ikkonkluda li l-eżenzjoni kienet ġustifikata. Għalhekk, l-eżenzjoni konċernata għandha tiġi inkluża f'dan ir-Regolament.
            
         
               (12)
            
            
               L-eżenzjoni de minimis għall-iskampu, sa massimu ta' 7 % fl-2016 u l-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti bl-obbligu ta' ħatt l-art l-iskampu fid-diviżjoni ICES VIa, hija bbażata fuq il-fatt li huwa diffiċli ħafna li jinkisbu ż-żidiet fis-selettività u hemm informazzjoni kwantitattiva ta' appoġġ dwar il-kostijiet sproporzjonati għall-ġestjoni ta' qabdiet mhux mixtieqa. STECF ikkonkluda li l-eżenzjoni kienet ġustifikata. Għalhekk, l-eżenzjoni konċernata għandha tiġi inkluża f'dan ir-Regolament.
            
         
               (13)
            
            
               L-eżenzjoni de minimis għal-lingwata komuni, sa massimu ta' 3 % mill-2016 sal-2018 tat-total tal-qabdiet annwali ta' din l-ispeċi minn bastimenti li jużaw l-irkaptu b'iktar selettività fid-diviżjonijiet ICES VIId, VIIe, VIIf u VIIg, hija bbażata fuq il-fatt li huwa diffiċli ħafna li jinkisbu ż-żidiet fis-selettività. STECF jinnota li l-eżenzjoni għandha tikkumpensa għall-użu ta' rkaptu iktar selettiv u l-eżenzjoni de minimis mitluba għandha tkopri r-rimi residwu. Għalhekk, l-eżenzjoni konċernata għandha tiġi inkluża f'dan ir-Regolament.
            
         
               (14)
            
            
               Peress li l-miżuri previsti f'dan ir-Regolament iħallu impatt dirett fuq l-attivitajiet ekonomiċi marbuta mal-istaġun tas-sajd tal-bastimenti tal-Unjoni u l-ippjanar tiegħu, dan ir-Regolament għandu jidħol fis-seħħ immedjatament wara l-pubblikazzjoni tiegħu. Dan għandu japplika mill-1 ta' Jannar 2016 sabiex ikun konformi mal-iskeda taż-żmien stabbilita fl-Artikolu 15 tar-Regolament (UE) Nru 1380/2013. F'konformità mal-Artikolu 15(6) ta' dak ir-Regolament, dan ir-Regolament għandu japplika għal mhux iktar minn 3 snin,
            
         ADOTTAT DAN IR-REGOLAMENT:
   Artikolu 1
   Kamp ta' applikazzjoni
   Dan ir-Regolament jispeċifika d-dettalji għall-implimentazzjoni tal-obbligu ta' ħatt l-art, previst fl-Artikolu 15(1) tar-Regolament (UE) Nru 1380/2013, u għandu japplika mill-1 ta' Jannar 2016 fl-Ilmijiet tal-Majjistral, kif definit fl-Artikolu 4(2)(c) ta' dak ir-Regolament, fis-sajd stabbilit fl-Anness ta' dan ir-Regolament.
   Artikolu 2
   Eżenzjoni ta' sopravivenza
   L-eżenzjoni mill-obbligu ta' ħatt l-art prevista fl-Artikolu 15(4)(b) tar-Regolament (UE) Nru 1380/2013 għal speċijiet li l-evidenza xjentifika dwarhom turi rati għolja ta' sopravivenza għandha tapplika għall-iskampu (Nephrops norvegicus) maqbud fin-nases, ix-xbieki jew in-nases tal-gambli (kodiċijiet tal-irkaptu (2) FPO u FIX) fid-diviżjoni ICES VIa u s-subżona VII.
   Artikolu 3
   Eżenzjonijiet de minimis
   1.   Permezz ta' deroga mill-Artikolu 15(1) tar-Regolament (UE) Nru 1380/2013, jistgħu jiġu skartati l-kwantitajiet li ġejjin:
   
               (a)
            
            
               għal-lingwata komuni (Solea solea), sa massimu ta' 3 % fl-2016, l-2017 u l-2018 tat-total tal-qabdiet annwali ta' din l-ispeċi minn bastimenti li jużaw xbieki tal-parit u tal-għażel biex jaqbdu l-lingwata komuni fid-diviżjonijiet ICES VIId, VIIe, VIIf u VIIg;
            
         
               (b)
            
            
               għall-merlangu (Merlangius merlangus), sa massimu ta' 7 % fl-2016 u l-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti li jużaw it-tkarkir tal-qiegħ ta' inqas minn 100 mm biex jaqbdu l-merlangu fid-diviżjonijiet ICES VIId u VIIe.
            
         
               (c)
            
            
               għall-merlangu (Merlangius merlangus), sa massimu ta' 7 % fl-2016 u l-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti li jużaw it-tkarkir tal-qiegħ ta' inqas minn 100 mm biex jaqbdu l-merlangu fid-diviżjonijiet ICES VIIb — VIIj.
            
         
               (d)
            
            
               għall-merlangu (Merlangius merlangus), sa massimu ta' 7 % fl-2016 u l-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti li jużaw it-tkarkir tal-qiegħ ta' inqas minn 100 mm biex jaqbdu l-merlangu fid-diviżjonijiet ICES VII, ħlief VIIa, d, u e.
            
         
               (e)
            
            
               għall-iskampu (Nephrops norvegicus), sa massimu ta' 7 % fl-2016 u l-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti bl-obbligu ta' ħatt l-art l-iskampu fis-subżona ICES VII;
            
         
               (f)
            
            
               għall-iskampu (Nephrops norvegicus), sa massimu ta' 7 % fl-2016 u l-2017 u sa massimu ta' 6 % fl-2018 tat-total tal-qabdiet annwali ta' din l-ispeċi minn bastimenti bl-obbligu ta' ħatt l-art l-iskampu fid-diviżjoni ICES VIa;
            
         
               (g)
            
            
               għal-lingwata komuni (Solea solea), sa massimu ta' 3 % fl-2016, l-2017 u l-2018 tat-total tal-qabdiet annwali ta' din l-ispeċi minn bastimenti li jużaw l-irkaptu b'selettività ikbar (irkaptu TBB b'daqs tal-malja ta' 80-199 mm) fid-diviżjonijiet ICES VIId, VIIe, VIIf u VIIg.
            
         2.   Sal-1 ta' Mejju 2016, l-Istati Membri li għandhom interess dirett fil-ġestjoni tal-ilmijiet tal-Majjistral għandhom jissottomettu lill-Kummissjoni dejta dwar ir-rimi addizzjonali u kwalunkwe informazzjoni xjentifika rilevanti li tappoġġa l-eżenzjonijiet stipulati fil-paragrafu 1(b), (c) u (d). Il-Kumitat Xjentifiku, Tekniku u Ekonomiku għas-Sajd (STECF) għandu jivvaluta dik id-dejta u dik l-informazzjoni sa mhux iktar tard mill-1 ta' Settembru 2016.
   Artikolu 4
   Bastimenti soġġetti għall-obbligu ta' ħatt l-art
   1.   L-Istati Membri għandhom jiddeterminaw, f'konformità mal-kriterji stipulati fl-Anness ta' dan ir-Regolament, il-bastimenti soġġetti għall-obbligu ta' ħatt l-art għal kull sajda partikolari.
   2.   Sal-31 ta' Diċembru 2015, l-Istati Membri konċernati għandhom jissottomettu lill-Kummissjoni u lil Stati Membri oħrajn, permezz tas-sit web sikur tal-kontroll tal-Unjoni, il-listi tal-bastimenti għal kull sajda partikolari stipulata fl-Anness u determinati skont il-paragrafu 1. Għandhom iżommu dawk il-listi aġġornati.
   Artikolu 5
   Dħul fis-seħħ
   Dan ir-Regolament jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Japplika mill-1 ta' Jannar 2016 sal-31 ta' Diċembru 2018.
   L-Artikolu 4 japplika mid-data tad-dħul fis-seħħ ta' dan ir-Regolament.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta' Ottubru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 28.1.2013, p. 22.
   
      (2)  Il-kodiċijiet tal-irkaptu użati f'dan ir-Regolament huma definiti fl-Organizzazzjoni tal-Ikel u l-Agrikoltura tan-Nazzjonijiet Uniti.
   
      ANNESS
      
         Sajd soġġett għall-obbligu ta' ħatt l-art
      
      
                  (a)
               
               
                  Sajd fid-diviżjoni ICES VIa u fl-ilmijiet tal-Unjoni tad-diviżjoni ICES Vb
                  
                              Sajd
                           
                           
                              Kodiċi tal-irkaptu
                           
                           
                              Deskrizzjoni tal-irkaptu tas-sajd
                           
                           
                              Daqs tal-malja
                           
                           
                              Obbligu ta' ħatt l-art
                           
                        
                              Bakkaljaw (Gadus morhua), Merluzz tal-linja sewda (Melanogrammus aeglefinus), Merlangu (Merlangius merlangus) u Pollakkju iswed (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Xbieki tat-tkarkir u Tartaruni
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 10 % tal-ħut mgħaddam li ġej: f'taħlita ta' bakkaljaw, merluzz tal-linja sewda, merlangu u pollakkju iswed, l-obbligu ta' ħatt l-art japplika għall-merluzz tal-linja sewda.
                           
                        
                              Skampu (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Xbieki tat-tkarkir, tartaruni, nases, xbieki tat-tidwir u nases tal-gambli
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 30 % ta' skampu, l-obbligu ta' ħatt l-art japplika għall-iskampu.
                           
                        
            
                  (b)
               
               
                  Sajd b'TAC ikkombinata għas-subżoni ICES VI u VII u l-ilmijiet tal-Unjoni tad-diviżjoni ICES VB għall-merluzz
                  
                              Sajd
                           
                           
                              Kodiċi tal-irkaptu
                           
                           
                              Deskrizzjoni tal-irkaptu tas-sajd
                           
                           
                              Daqs tal-malja
                           
                           
                              Obbligu ta' ħatt l-art
                           
                        
                              Merluzz
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Xbieki tat-tkarkir u Tartaruni
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 30 % ta' merluzz, l-obbligu ta' ħatt l-art japplika għall-merluzz.
                           
                        
                              Merluzz
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              Ix-xbieki tal-għażel kollha
                           
                           
                              Kollha
                           
                           
                              Il-qabdiet kollha tal-merluzz għandhom ikunu soġġetti għall-obbligu ta' ħatt l-art.
                           
                        
                              Merluzz
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              Il-konzijiet kollha
                           
                           
                              Kollha
                           
                           
                              Il-qabdiet kollha tal-merluzz għandhom ikunu soġġetti għall-obbligu ta' ħatt l-art.
                           
                        
            
                  (c)
               
               
                  Sajd bit-TAC li tkopri s-subżona ICES VII għall-iskampu
                  
                              Sajd
                           
                           
                              Kodiċi tal-irkaptu
                           
                           
                              Deskrizzjoni tal-irkaptu tas-sajd
                           
                           
                              Daqs tal-malja
                           
                           
                              Obbligu ta' ħatt l-art
                           
                        
                              Skampu (Nephrops norvegicus)
                           
                           
                              OTB SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Xbieki tat-tkarkir, tartaruni, nases, xbieki tat-tidwir u nases tal-gambli
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 30 % ta' skampu, l-obbligu ta' ħatt l-art japplika għall-iskampu.
                           
                        
            
                  (d)
               
               
                  Sajd fid-diviżjoni ICES VIIa
                  
                              Sajd
                           
                           
                              Kodiċi tal-irkaptu
                           
                           
                              Irkaptu tas-sajd
                           
                           
                              Daqs tal-malja
                           
                           
                              Obbligu ta' ħatt l-art
                           
                        
                              Bakkaljaw (Gadus morhua), Merluzz tal-linja sewda (Melanogrammus aeglefinus), Merlangu (Merlangius merlangus) u Pollakkju iswed (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Xbieki tat-tkarkir u Tartaruni
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 10 % tal-ħut mgħaddam li ġej: f'taħlita ta' bakkaljaw, merluzz tal-linja sewda, merlangu u pollakkju iswed, l-obbligu ta' ħatt l-art japplika għall-merluzz tal-linja sewda.
                           
                        
            
                  (d)
               
               
                  Sajd fid-diviżjoni ICES VIId.
                  
                              Sajd
                           
                           
                              Kodiċi tal-irkaptu
                           
                           
                              Irkaptu tas-sajd
                           
                           
                              Daqs tal-malja
                           
                           
                              Obbligu ta' ħatt l-art
                           
                        
                              Lingwata komuni (Solea solea)
                           
                           
                              TBB
                           
                           
                              Ix-xbieki tat-tkarkir bi travu kollha.
                           
                           
                              Kollha
                           
                           
                              Il-qabdiet kollha tal-lingwata komuni għandhom ikunu soġġetti għall-obbligu ta' ħatt l-art.
                           
                        
                              Lingwata komuni (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              Xbieki tat-tkarkir
                           
                           
                              < 100 mm
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 5 % tal-lingwata komuni, l-obbligu ta' ħatt l-art japplika għal-lingwata komuni.
                           
                        
                              Lingwata komuni (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Ix-xbieki tal-parit u l-għażel kollha
                           
                           
                              Kollha
                           
                           
                              Il-qabdiet kollha tal-lingwata komuni għandhom ikunu soġġetti għall-obbligu ta' ħatt l-art.
                           
                        
                              Bakkaljaw (Gadus morhua), Merluzz tal-linja sewda (Melanogrammus aeglefinus), Merlangu (Merlangius merlangus) u Pollakkju iswed (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Xbieki tat-tkarkir u Tartaruni
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 25 % tal-ħut mgħaddam li ġej: f'taħlita ta' bakkaljaw, merluzz tal-linja sewda, merlangu u pollakkju iswed, l-obbligu ta' ħatt l-art japplika għall-merlangu.
                           
                        
            
                  (f)
               
               
                  Sajd fid-diviżjoni ICES VIIe — lingwata komuni
                  
                              Sajd
                           
                           
                              Kodiċi tal-irkaptu
                           
                           
                              Irkaptu tas-sajd
                           
                           
                              Daqs tal-malja
                           
                           
                              Obbligu ta' ħatt l-art
                           
                        
                              Lingwata komuni (Solea solea)
                           
                           
                              TBB
                           
                           
                              Ix-xbieki tat-tkarkir bi travu kollha.
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 10 % tal-lingwata komuni, l-obbligu ta' ħatt l-art japplika għal-lingwata komuni.
                           
                        
                              Lingwata komuni (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Ix-xbieki tal-parit u l-għażel kollha
                           
                           
                              Kollha
                           
                           
                              Il-qabdiet kollha tal-lingwata komuni għandhom ikunu soġġetti għall-obbligu ta' ħatt l-art.
                           
                        
            
                  (g)
               
               
                  Sajd fid-diviżjonijiet ICES VIIb, VIIc u VIIf — VIIk
                  
                              Sajd
                           
                           
                              Kodiċi tal-irkaptu
                           
                           
                              Irkaptu tas-sajd
                           
                           
                              Daqs tal-malja
                           
                           
                              Obbligu ta' ħatt l-art
                           
                        
                              Lingwata komuni (Solea solea)
                           
                           
                              TBB
                           
                           
                              Ix-xbieki tat-tkarkir bi travu kollha.
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 5 % tal-lingwata komuni, l-obbligu ta' ħatt l-art japplika għal-lingwata komuni.
                           
                        
                              Lingwata komuni (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Ix-xbieki tal-parit u l-għażel kollha
                           
                           
                              Kollha
                           
                           
                              Il-qabdiet kollha tal-lingwata komuni għandhom ikunu soġġetti għall-obbligu ta' ħatt l-art.
                           
                        
            
                  (h)
               
               
                  Sajd fid-diviżjonijiet ICES VIIb, VIIc u VIIf — VIIk
                  
                              Sajd
                           
                           
                              Kodiċi tal-irkaptu
                           
                           
                              Irkaptu tas-sajd
                           
                           
                              Daqs tal-malja
                           
                           
                              Obbligu ta' ħatt l-art
                           
                        
                              Bakkaljaw (Gadus morhua), Merluzz tal-linja sewda (Melanogrammus aeglefinus), Merlangu (Merlangius merlangus) u Pollakkju iswed (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Xbieki tat-tkarkir u Tartaruni
                           
                           
                              Kollha
                           
                           
                              Fejn it-total ta' ħatt l-art għal kull bastiment tal-ispeċijiet kollha fl-2013 u l-2014 jikkonsisti minn iktar minn 25 % tal-ħut mgħaddam li ġej: f'taħlita ta' bakkaljaw, merluzz tal-linja sewda, merlangu u pollakkju iswed, l-obbligu ta' ħatt l-art japplika għall-merlangu.